Lokomotiv Jaroslavlin lento-onnettomuus

Lokomotiv Jaroslavlin lento-onnettomuus tapahtui 7. syyskuuta 2011 kello 16.02 paikallista aikaa, kun KHL-jääkiekkoliigassa pelaavaa Lokomotiv Jaroslavl -joukkuetta kuljettanut Jakovlev Jak-42D -matkustajalentokone syöksyi maahan lähellä Jaroslavlia Venäjällä. Joukkue oli matkalla Minskiin Valko-Venäjälle kauden 2011–2012 ensimmäiseen otteluun, jossa vastaan olisi asettunut Dinamo Minsk. Lentokone syöksyi maahan ja syttyi palamaan pian lentoonlähdön jälkeen vain kahden ja puolen kilometrin päässä Tunošnan lentoasemalta.

Onnettomuuden syyksi epäiltiin aluksi huonolaatuista polttoainetta. Myöhemmin onnettomuustutkintakomissio ilmoitti uudempien tietojen valossa epäilevänsä, että onnettomuuden aiheutti onnettomuushetkellä lentokonetta ohjannut perämies, joka oli unohtanut seisontajarrun päälle. 

Lopullisessa raportissaan onnettomuutta tutkinut komissio totesi onnettomuuden aiheutuneen siitä, että toinen ohjaajista oli nousukiidon aikana painanut erehdyksessä jaloillaan pyöräjarruja käyttäviä polkimia. Koneen kunnosta ei löydetty huomautettavaa. Kävi myös ilmi, että koneen kapteenille annettu lupa lentää kyseistä Jak-42 konetta oli myönnetty väärennettyjen asiakirjojen perusteella, että perämiehen tyyppikoulutus oli kesken ja että lentäjät olivat yleensäkin lentäneet kyseisellä konetyypillä hyvin vähän. He olivat lentäneet lähinnä Jak-40 koneella, jossa jarrupolkimien käyttö oli täysin erilainen kuin Jak-42 koneessa.  

Lisäksi perämiehellä oli veressään neurologisia kohtauksia vähentävää ja rauhoittavaa fenobarbitaalia, jonka käyttö on lentäjiltä kiellettyä. Hän sairasti tuntoaistia heikentävää polyneuropatiaa, joka oli jäänyt virallisissa terveystarkastuksissa huomaamatta.  

 Matkustajat ja miehistö 
Jääkiekkoilija Aleksandr Galimovia ja lentoinsinööri Aleksandr Sizovia lukuun ottamatta kaikki kuolivat heti turmapaikalla. Galimov ja Sizov vietiin onnettomuuden jälkeen sairaalaan tehohoitoon. Galimov kuoli saamiinsa 90% palovammoihin moskovalaisessa sairaalassa 12. syyskuuta 2011, viisi päivää onnettomuuden jälkeen.Iltasanomat: Lentoturmasta selvinnyt kiekkoilija on kuollut  Lääkärit onnistuivat pelastamaan Sizovin hengen. Hän kotiutui sairaalahoidosta yli seitsemän viikkoa onnettomuuden jälkeen. Channel Onelle antamassaan haastattelussa Sizov kertoi aikovansa jatkaa työskentelyä ilmailun parissa mutta totesi samalla, että hän ei ehkä lennä enää ikinä.

 Pelaajat 

 Nimi  Pelipaikka  Ikä  Kotimaa   Puolustaja  24  Ukraina   Puolustaja  31  Venäjä   Vasen laitahyökkääjä  23  Venäjä    Keskushyökkääjä  30  Tšekki    Maalivahti  38  Ukraina    Oikea laitahyökkääjä  26  Venäjä   Keskushyökkääjä  36  Slovakia   Puolustaja  25  Saksa   Puolustaja  23  Venäjä   Puolustaja  36  Valko-Venäjä   Oikea laitahyökkääjä  23  Venäjä   Oikea laitahyökkääjä  24  Venäjä    Keskushyökkääjä  21  Venäjä    Maalivahti  30  Ruotsi   Keskushyökkääjä  31  Tšekki   Vasen laitahyökkääjä  21  Valko-Venäjä   Puolustaja  32  Tšekki   Puolustaja  37  Latvia   Hyökkääjä  19  Venäjä   Keskushyökkääjä  20  Ukraina   Vasen laitahyökkääjä  31  Venäjä   Puolustaja  33  Venäjä   Keskushyökkääjä  24  Venäjä   Puolustaja  18  Venäjä   Vasen laitahyökkääjä  21  Venäjä   Puolustaja  20  Venäjä

 Joukkuehenkilöstö 
 Nimi  Asema  Ikä  Kotimaa   Päävalmentaja  52  Kanada   Apuvalmentaja  41  Venäjä   Apuvalmentaja  41  Venäjä   Liikunta/hierontaterapeutti  –  –   Välinehuoltaja/hieroja  –  –   Fysiikkavalmentaja  31  Valko-Venäjä   Hieroja  –  –    Hieroja  –  –    Organisaation johtohenkilö  52  Venäjä   Valmentaja-analyytikko  –  Venäjä    Lääkäri  –  –

 Miehistö 
 Nimi  Työtehtävä   Kapteeni    Perämies    Lentoemäntä    Stuertti    Lentoemäntä    Lentoemäntä   Lentopioneeri    Lentoinsinööri

 Lentokone 

Onnettomuuteen joutunut lentokone teki ensilentonsa vuonna 1993 Tatarstan Airlinesin käytössä. Lentokone myytiin sittemmin tilauslentoyhtiö Jak-Servisille, joka operoi sitä onnettomuuden tapahtuessa. Vuonna 2009 Euroopan unioni oli turvallisuussyihin vedoten kieltänyt Jak-Servisiä lentämästä EU:n ilmatilaan. Lentoyhtiöllä oli viisi samanlaista konetta ja se menetti toimilupansa syyskuun 2011 puolivälissä.

AviaPortin johtava analyytikko Oleg Pantelejev huomioi, että Jak-42 oli suunniteltu 36 vuoden käyttöikää varten. Kyseisellä lentokoneella olisi lentotuntien perusteella ollut vielä 60 prosenttia käyttöiästään jäljellä. Pantelejevin mukaan käsitteellä ”vanha lentokone” ei ole siviili-ilmailussa käyttöä, sillä lentokelpoisuus määrää, voidaanko lentokoneella operoida.

Jak-42 -konetyypille on tapahtunut kahdeksan onnettomuutta. Jak-42 on käytössä venäläisillä, armenialaisilla ja ukrainalaisilla lentoyhtiöillä sekä kuubalaisella Cubana de Aviaciónilla.

 Tutkinta 
IVY-maiden siviili-ilmailuviranomainen () ryhtyi Venäjän lainsäädännön mukaisesti selvittämään onnettomuuteen johtaneita syitä ja olosuhteita.

 Katso myös 
 Luettelo lento-onnettomuuteen joutuneista urheilujoukkueista

 Lähteet 

 Aiheesta muualla 

Luokka:Lento-onnettomuudet Venäjällä
Luokka:Vuoden 2011 lento-onnettomuudet
Luokka:HK Lokomotiv Jaroslavl
Luokka:Seulonnan keskeiset artikkelit
Luokka:Jaroslavlin historia